Krummerne knaser op gennem støvsugerrøret, mens Daria Savich er i fuld sving med at rengøre trægulvet. Hun er flygtet fra krigen i Ukraine, og nu har hun fået job som sommerferieafløser på Suldrup Ældrecenter. -	Jeg er bare glad for at være her, siger Daria Savich. En god medarbejder Daria Savich er ikke den eneste ukrainer, der har fået en sommerbeskæftigelse. Seks plejehjem i Rebild Kommune har nemlig fået tildelt ekstra hjælp af hver én ukrainer. Et af de steder er ældrecentret i Suldrup, som er meget tilfredse med den nye medarbejder. -	Daria er så smilende og glad. Hun har bare vundet beboernes hjerter, siger Yvonne Pedersen, der er leder på Suldrup Ældrecenter. Svært at kommunikere Selvom kommunikationen med Daria Savich foregår over Google Translate, og det til tider kan være svært at give hurtige beskeder til hende, så er medarbejderne på plejehjemmet begejstrede for deres ukrainske kollega. -	Alle beboerne siger, at hun er sød og smilende. Vi har flere gange forsøgt at forklare dem, at de ikke kan tale med hende, fordi de bare så gerne vil, siger Maria Pinstrup Nonboe, der sosu-assistent hos Suldrup Ældrecenter. På ældrecentret skal Daria Savich stå for vigtige praktiske opgaver som rengøring og borddækning. Og det er opgaver, hun klarer til perfektion. Daria Savich er nemlig allerede blevet forlænget yderligere to måneder.

Opsummering:
Daria Savich har fået job som sommerferieafløser i Suldrup, og det er til stor begejstring for både beboere og medarbejdere.